งานรถร่วมโดยทั่วไป สามารถหาได้ที่กลุ่ม Facebook หรือ LINE แชทต่าง ๆ หรือไม่ก็ผ่านบริษัทที่มีงานรถร่วมเนื่องจากงานรถร่วม คืองานที่ผู้ขับอิสระที่มีรถประเภทต่างๆเป็นของตนเอง มารวมกลุ่มกันหรือเข้าร่วมกับบริษัทใดบริษัทหนึ่งในลักษณะผู้ขับอิสระ เพื่อรับงานขนส่งของทางบริษัทนั้นๆ งานวิ่งรถร่วมจะเป็นงานอิสระ ต่างจากงานประจำ หมายความว่า ผู้ขับยิ่งวิ่งมากยิ่งมีรายได้มาก โดยทางบริษัทจะอาจมีการระบุจำนวนงานขั้นต่ำที่ผู้ขับต้องวิ่งงานในระยะเวลาที่กำหนด และมีการหักค่าธรรมเนียมการบริการในอัตราที่ตกลงกันไว้ล่วงหน้า
การทำงานกับแอปพลิเคชันเดลิเวอรี ลักษณะการวิ่งงานจะเหมือนกับการวิ่งงานรถร่วมอื่นๆ คือผู้ขับมีอิสระในการรับงาน ที่เหนือไปกว่าการวิ่งงานรถร่วมอื่นคือ ไม่มีการระบุจำนวนงานขั้นต่ำที่ผู้ขับต้องวิ่ง ดังนั้นผู้ขับสามารถวิ่งงานเป็นช่องทางรายได้เสริมที่สามารถทำร่วมกับงานประจำได้อย่างไม่ติดขัด มีงานจำนวนมากสำหรับผู้ขับที่เป็นทั้งผู้ขับรถขนส่งมืออาชีพ และผู้ขับพาร์ทไทม์ รวมถึงยังมีระบบต่างๆที่ช่วยให้การทำงานสะดวกราบรื่นผ่านการใช้แอปพลิเคชันในโทรศัพท์มือถือ เช่น ระบบนำทางอัตโนมัติ ระบบลายเซ็นผู้รับ-ส่งสินค้า ขั้นตอนการดูแลการทำงานผู้ขับใหม่ และ สายด่วนผู้ขับเพื่อช่วยประสานงานตลอดการทำงาน เป็นต้น